പരിശുദ്ധ ഖുർആൻ/ഫജ്‌ർ
പ്രഭാതം തന്നെയാണ സത്യം. 

 പത്തു രാത്രികൾ തന്നെയാണ സത്യം. 

 ഇരട്ടയും ഒറ്റയും തന്നെയാണ സത്യം 

 രാത്രി സഞ്ചരിച്ച്‌ കൊണ്ടിരിക്കെ അത്‌ തന്നെയാണ സത്യം. 

 അതിൽ ( മേൽ പറഞ്ഞവയിൽ ) കാര്യബോധമുള്ളവന്ന്‌ സത്യത്തിന്‌ വകയുണേ്ടാ? 

 ആദ്‌ സമുദായത്തെ കൊണ്ട്‌ നിൻറെ രക്ഷിതാവ്‌ എന്തു ചെയ്തുവെന്ന്‌ നീ കണ്ടില്ലേ? 

 അതായത്‌ തൂണുകളുടെ ഉടമകളായ ഇറം ഗോത്രത്തെ കൊണ്ട്‌ 

 തത്തുല്യമായിട്ടൊന്ന്‌ രാജ്യങ്ങളിൽ സൃഷ്ടിക്കപ്പെട്ടിട്ടില്ലാത്ത ഗോത്രം. 

 താഴ്‌വരയിൽ പാറവെട്ടി കെട്ടിടമുണ്ടാക്കിയവരായ ഥമൂദ്‌ ഗോത്രത്തെക്കൊണ്ടും 

 ആണികളുടെ ആളായ ഫിർഔനെക്കൊണ്ടും. 

 നാടുകളിൽ അതിക്രമം പ്രവർത്തിക്കുകയും 

 അവിടെ കുഴപ്പം വർദ്ധിപ്പിക്കുകയും ചെയ്തവരാണവർ. 

 അതിനാൽ നിൻറെ രക്ഷിതാവ്‌ അവരുടെ മേൽ ശിക്ഷയുടെ ചമ്മട്ടി വർഷിച്ചു. 

 തീർച്ചയായും നിൻറെ രക്ഷിതാവ്‌ പതിയിരിക്കുന്ന സ്ഥാനത്തു തന്നെയുണ്ട്‌. 

 എന്നാൽ മനുഷ്യനെ അവൻറെ രക്ഷിതാവ്‌ പരീക്ഷിക്കുകയും അങ്ങനെ അവനെ ആദരിക്കുകയും അവന്‌ സൗഖ്യം നൽകുകയും ചെയ്താൽ അവൻ പറയും; എൻറെ രക്ഷിതാവ്‌ എന്നെ ആദരിച്ചിരിക്കുന്നു എന്ന്‌. 

 എന്നാൽ അവനെ ( മനുഷ്യനെ ) അവൻ പരീക്ഷിക്കുകയും എന്നിട്ടവൻറെ ഉപജീവനം ഇടുങ്ങിയതാക്കുകയും ചെയ്താൽ അവൻ പറയും; എൻറെ രക്ഷിതാവ്‌ എന്നെ അപമാനിച്ചിരിക്കുന്നു എന്ന്‌. 

 അല്ല, പക്ഷെ നിങ്ങൾ അനാഥയെ ആദരിക്കുന്നില്ല. 

 പാവപ്പെട്ടവൻറെ ആഹാരത്തിന്‌ നിങ്ങൾ പ്രോത്സാഹനം നൽകുന്നുമില്ല. 

 അനന്തരാവകാശ സ്വത്ത്‌ നിങ്ങൾ വാരിക്കൂട്ടി തിന്നുകയും ചെയ്യുന്നു. 

 ധനത്തെ നിങ്ങൾ അമിതമായ തോതിൽ സ്നേഹിക്കുകയും ചെയ്യുന്നു. 

 അല്ല, ഭൂമി പൊടിപൊടിയായി പൊടിക്കപ്പെടുകയും, 

 നിൻറെ രക്ഷിതാവും, അണിയണിയായി മലക്കുകളും വരുകയും, 

 അന്ന്‌ നരകം കൊണ്ടു വരപ്പെടുകയും ചെയ്താൽ! അന്നേ ദിവസം മനുഷ്യന്ന്‌ ഓർമ വരുന്നതാണ്‌. എവിടെനിന്നാണവന്ന്‌ ഓർമ വരുന്നത്‌? 

 അവൻ പറയും. അയ്യോ, ഞാൻ എൻറെ ജീവിതത്തിനു വേണ്ടി മുൻകൂട്ടി ( സൽകർമ്മങ്ങൾ ) ചെയ്തുവെച്ചിരുന്നെങ്കിൽ എത്ര നന്നായിരുന്നേനെ! 

 അപ്പോൾ അന്നേ ദിവസം അല്ലാഹു ശിക്ഷിക്കുന്നപ്രകാരം ഒരാളും ശിക്ഷിക്കുകയില്ല. 

 അവൻ പിടിച്ചു ബന്ധിക്കുന്നത്‌ പോലെ ഒരാളും പിടിച്ചു ബന്ധിക്കുന്നതുമല്ല. 

 ഹേ; സമാധാനമടഞ്ഞ ആത്മാവേ, 

 നീ നിൻറെ രക്ഷിതാവിങ്കലേക്ക്‌ തൃപ്തിപ്പെട്ടുകൊണ്ടും, തൃപ്തി ലഭിച്ചു കൊണ്ടും മടങ്ങിക്കൊള്ളുക. 

 എന്നിട്ട്‌ എൻറെ അടിയാൻമാരുടെ കൂട്ടത്തിൽ പ്രവേശിച്ചു കൊള്ളുക. 

 എൻറെ സ്വർഗത്തിൽ പ്രവേശിച്ചു കൊള്ളുക.